钦定古今图书集成/明伦汇编/官常典/第726卷 > 王辉
## 钦定古今图书集成/明伦汇编/官常典/第726卷 > 王辉

按《宋史王师道传》：“辉，青州人。亦尝为栗传砦巡检。靖
康初，诏起义兵，辉应募立奇功，官至正使，寓吉州。淳
熙二年，茶寇犯邑郡，以辉骁勇，檄之使行。至胜乡，地
险，辉勇于进，士卒不继，为贼所得，以刃加颈，欲全之，
辉含血大骂，遂死。帅司以闻，赠忠州刺史，与恩泽二
人立庙罗陂。”